《赋得春风扇微和》
唐代·崔立之

时令忽已变，年光俄又春。高低惠风入，远近芳气新。

靡靡才偃草，泠泠不动尘。温和乍扇物，煦妪偏感人。

去出桂林漫，来过蕙圃频。晨辉正澹荡，披拂长相亲。

作者简介：唐博陵人，字斯立。德宗贞元进士。宪宗元和初为蓝田丞。邑庭有老槐树四行，南墙有巨竹千杆，立之日吟哦其间。韩愈为作《蓝田县丞厅壁记》。